รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๘ /๒๕๕๗ 
วันอังคารที่ ๕ สิงหาคม พ.ศ. ๒๕๕๗  เวลา ๑๕.๓๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๗๙   คน
ผู้มาประชุม

๗๑   คน
ผู้ไม่มาประชุม

  ๘   คน 
ได้แก่



๑. นางประทวน

มาดี

ลาป่วย


๒. นางสาวพัทธมน
ภิงคารวัฒน์
ลาป่วย


๓. นางอ้อมจิต

สระทองจันทร์
ลากิจ


๔. นางพิมผกา

ครุฑสุวรรณ
ลากิจ


๕. นายอามร

โสภานุสนธิ์
ไปราชการ


๖. นางวราภรณ์

จารุเมธีชน
ไปราชการ


๗. นายเอกพันธุ์

ทิพย์นาวา
ไปราชการ


๘. นางสาวขวัญจิรา
ตาแก้ว

ไปราชการ


ผู้ร่วมประชุม  นักศึกษาฝึกประสบการณ์ฯ  จำนวน ๑๔ คน (นายชูชัย  วิชิตไพบูรณ์  ลาป่วย)


ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนสิงหาคม จำนวน ๑๑ คน  ได้แก่ นางวันเพ็ญ  ศรเลี่ยมทอง  นางจุฑามาศ  ไพฑูรย์  นางพรประภา  งามประดับเลิศ  นายกฤษณะพงศ์  จำรัส  นางสาวรัชนีกร  พานชัย  นางสาวชาตินี  ศิริพงษ์ไทย  นายไพทูลย์  เถาตะมะ  นายองอาจ  อินทร์แฟง  นางสาวขวัญจิรา  ตาแก้ว  นางสาวขวัญเรือน  สุตาคำ  และนางสาวเจนจิรา  ต๊ะศรี
                        ๑.๑ นโยบายและแนวทางปฏิบัติงานของสำนักงานการศึกษาขั้นพื้นฐาน  สำนักงานการศึกษา
ขั้นพื้นฐานเปลี่ยนเลขาธิการคณะกรรมการการศึกษาขั้นพื้นฐานเป็น ดร.กมล  รอดคล้าย  ซึ่งได้วางทิศทางการทำงานของสำนักงานการศึกษาขั้นพื้นฐานให้สอดคล้องกับนโยบายของคณะรักษาความสงบแห่งชาติ (คสช.) โดยมี ๔ นโยบายสำคัญ ได้แก่
         ๑. ปรับปรุงและพัฒนาหลักสูตรการเรียนการสอน เพื่อสร้างคนไทยในศตวรรษที่ ๒๑ 
โดยเน้นความรักชาติ และความสามัคคี
       

         ๒. การพัฒนาการใช้เทคโนโลยีสารสนเทศเพื่อการศึกษา โดยเปลี่ยนแปลงโครงการ ๑ คอมพิวเตอร์พกพา (แท็บเล็ต) ต่อ ๑ นักเรียน เป็นการจัดทำห้องเรียนอัจฉริยะ หรือห้องเรียนสมาร์ทคลาสรูมแทน 
        

         ๓. การลดความเหลื่อมล้ำทั้งเชิงปริมาณและคุณภาพการศึกษา โดยต้องเดินหน้ายกระดับ
ทุกโรงเรียนให้มีคุณภาพเท่าเทียมกัน ขจัดปัญหาการอ่านไม่ออก เขียนไม่ได้ การพัฒนาการเรียนการสอนภาษาต่างประเทศ และการเพิ่มผลสัมฤทธิ์ของการทดสอบทางการศึกษาระดับชาติ 
         ๔. พัฒนาระบบบริหารจัดการในด้านต่างๆ เช่น ปรับปรุงระบบการจัดสรรเงินอุดหนุนรายหัว 
การจัดสอบบรรจุข้าราชการครูเข้าสู่ตำแหน่งต่าง ๆ 

      
   ๑.๒ การย้ายข้าราชการครูสายงานการสอน ประจำปี ๒๕๕๗  สำนักงานเขตพื้นที่การศึกษามัธยมศึกษา เขต ๔๑ แจ้งให้ข้าราชการครูในสังกัดส่งคำร้องขอย้าย ครั้งที่ ๒ ประจำวันที่ ๑-๑๕ สิงหาคม ๒๕๕๗  ภายในวันที่ ๑๕ สิงหาคม ๒๕๕๗ 


         ข้าราชการครูคนใดที่มีความประสงค์จะเขียนคำร้องขอย้าย ขอให้ส่งคำร้องขอย้ายที่กลุ่มบริหารงานบุคคลภายในวันที่ ๑๓ สิงหาคม ๒๕๕๗


      
   ๑.๓ กำหนดการสอบทางการศึกษาระดับชาติขั้นพื้นฐาน (O-NET) ชั้นมัธยมศึกษาปีที่ ๓   สถาบันทดสอบทางการศึกษาแห่งชาติ (องค์การมหาชน) กำหนดตารางสอบ O-NET ๒๕๕๗ ระดับชั้นมัธยมศึกษาปีที่ ๓  วันที่ ๓๑ มกราคม - ๑ กุมภาพันธ์ ๒๕๕๘ และตารางสอบ O-NET ๒๕๕๗ ระดับชั้นมัธยมศึกษาปีที่ ๖ วันที่ ๗-๘ กุมภาพันธ์ ๒๕๕๘


   ๑.๔ การประกวดกิจกรรมรักการอ่าน  ห้องสมุดโรงเรียนคลองลานวิทยาจัดกิจกรรมรักการอ่าน ประจำปี ๒๕๕๗ จึงประชาสัมพันธ์ให้คณะครูและนักเรียนเข้าร่วมกิจกรรมฯ โดยมีกิจกรรมที่หลากหลาย อาทิเช่น บันทึกการอ่าน จำนวน ๔๐ เล่ม  หนังสือเล่มโปรด จำนวน ๒๐ เล่มๆละ ๓-๕ บรรทัด  บันทึกร้อยบรรทัด เล่มละ ๑ บรรทัด  หนังสือเล่มเล็กจำนวน ๑๐ หน้า  นักเรียน ๑๐ คนร่วมกิจกรรมรักการอ่าน วิจัยที่เกี่ยวข้องกับการอ่าน  
วิจัย ๕ บท  แผนการสอน  


         บุคลากรคนใดมีความประสงค์จะเข้าร่วมกิจกรรมรักการอ่าน สอบถามได้ที่บรรณารักษ์ห้องสมุดโรงเรียนคลองลานวิทยา

      
   ๑.๕ งานชุมนุมลูกเสือเฉลิมพระเกียรติพระบาทสมเด็จพระเจ้าอยู่หัวฯ  สำนักงานเขตพื้นที่การศึกษามัธยมศึกษา เขต ๔๑ จัดงานชุมนุมลูกเสือเฉลิมพระเกียรติพระบาทสมเด็จพระเจ้าอยู่หัวฯ ทรงเจริญพระชนมพรรษา ๘๖ พรรษา  ในวันที่ ๖-๙ สิงหาคม ๒๕๕๗  ณ  โรงเรียนเฉลิมพระเกียรติสมเด็จพระศรีนครินทร์ กำแพงเพชร
 

        โรงเรียนคลองลานวิทยาส่งลูกเสือ จำนวน ๘ นาย และผู้กำกับ จำนวน ๑ คน คือ นายองอาจ  อินทร์แฟง เข้าร่วมงานชุมนุมลูกเสือฯ

      
   ๑.๖ การจัดกิจกรรมเฉลิมพระเกียรติสมเด็จพระนางเจ้าสิริกิติ์พระบรมราชินีนาถ

      
         สำนักงานเขตพื้นที่การศึกษามัธยมศึกษา เขต ๔๑  ขอให้สถานศึกษาร่วมจัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา ๘๒ พรรษา ๑๒ สิงหาคม ๒๕๕๗ ภายใต้ชื่องาน “เทิดไท้พระผู้ทรงเป็นแม่และครูแห่งแผ่นดิน”



         ขอเชิญชวนบุคลากรเข้าร่วมกิจกรรมเฉลิมพระเกียรติฯ ในวันที่ ๑๒ สิงหาคม ๒๕๕๗ 
ณ ที่ว่าการอำเภอคลองลาน  ภาคเช้าแต่งชุดปกติขาว ภาคค่ำแต่งชุดสีฟ้า


         โรงเรียนคลองลานวิทยาจะทำพิธีเฉลิมพระเกียรติฯ วันที่ ๘ สิงหาคม ๒๕๕๗ ในชั่วโมงคุณธรรม

      
   ๑.๗ การไปราชการ หรือขออนุญาต  บุคลากรที่ไปราชการไม่แจ้งให้หัวหน้ากลุ่มสาระการเรียนรู้ ทราบ ทำให้ไม่ได้จัดสอนแทน  หากบุคลากรไปราชการหรือขออนุญาตขอให้แจ้งหัวหน้ากลุ่มสาระการเรียนรู้ทราบด้วย หากหัวหน้ากลุ่มสาระการเรียนรู้ไม่อยู่ให้รองหัวหน้ากลุ่มสาระการเรียนรู้เป็นผู้จัดสอนแทน และบุคลากรที่ไปราชการหากตรงกับการอยู่เวรขอให้เปลี่ยนเวรด้วย

      
   ๑.๘ ขอความร่วมมือจัดกิจกรรมวันก่อตั้งสมาคมประชาชาติแห่งเอเชียตะวันออกเฉียงใต้ (อาเซียน) ครบรอบ ๔๗ ปี วันที่ ๘ สิงหาคม  มอบหมายให้กลุ่มสาระการเรียนรู้สังคมศึกษา ศาสนา และวัฒนธรรม ประชาสัมพันธ์ให้นักเรียนทราบเกี่ยวกับวันก่อตั้งอาเซียน 
   ๑.๙ การก่อสร้างโรงอาหาร  จากการประชุมคณะกรรมการสถานศึกษาขั้นพื้นฐานลงความเห็น
ให้มีการเปลี่ยนแบบโรงอาหารจากหลังคาสองระดับเป็นหลังคาระดับเดียว และให้ยกพื้นสูงเพื่อใช้งานอเนกประสงค์ โดยใช้งบประมาณประมาณ ๓.๘ ล้านบาท  วันที่ ๑๔ สิงหาคม ๒๕๕๗ องค์การบริหารส่วนตำบลคลองน้ำไหล จะนำแบบและประมาณการที่ชัดเจนมาเสนอคณะกรรมการฯ และจะหาช่างมาดำเนินการให้แล้วเสร็จภายใน ๑ ปี
ระเบียบวาระที่ ๒ รับรองรายงานการประชุม ครั้งที่ ๗/๒๕๕๗
                       รับรอง
ระเบียบวาระที่ ๓ เรื่องสืบเนื่องจากการประชุม ครั้งที่ ๗/๒๕๕๗

  ไม่มี
ระเบียบวาระที่ ๔ เรื่องเสนอเพื่อพิจารณา
      
  ๔.๑ การประเมินคงสภาพโรงเรียนในฝันและโรงเรียนมาตรฐานสากลด้านคุณธรรม  สำนักงานเขตพื้นที่การศึกษามัธยมศึกษา เขต ๔๑  แจ้งกับโรงเรียนว่าในวันที่ ๗ สิงหาคม ๒๕๕๗ จะไม่มีคณะกรรมการมาประเมิน 
หากมีคณะกรรมการมาประเมินให้รับการประเมินไปตามสภาพ


  ๔.๒ นวัตกรรมการรักษาความสะอาดในโรงเรียน  เมื่อทำความสะอาดโรงเรียนแล้วก็ควรจะมีมาตรการในการรักษาความสะอาดอย่างต่อเนื่องซึ่งโรงเรียนเคยนำบัตรเหลืองมาใช้ทำให้นักเรียนรักษาความสะอาดมากขึ้น จึงขอความร่วมมือจากคณะครูให้ช่วยกันดำเนินกิจกรรมรักษาความสะอาดด้วย และมอบหมายให้นายสำราญ  ศรเลี่ยมทอง ชี้แจงการใช้บัตรรักษ์โรงเรียน (บัตรเหลือง) ดังนี้


      โรงเรียนจะเริ่มใช้บัตรรักษ์โรงเรียนในวันที่ ๑๓ สิงหาคม ๒๕๕๗ เมื่อบุคลากรพบนักเรียนกระทำความผิดให้แจ้งนักเรียนทราบและแจ้งนางวิลาพร  อารักษ์  เพื่อลงทะเบียน จากนั้นนางวันเพ็ญ  ศรเลี่ยมทอง จะเป็นผู้ที่ติดตามพฤติกรรมนักเรียนเอง  โดยนักเรียนจะต้องทำความสะอาด ๕ ครั้ง / ๑ การกระทำความผิด  และต้องหาทายาทการกระทำความผิดให้ได้ แล้วจึงนำบัตรรักษ์โรงเรียนไปคืน (รายละเอียดดังแนบ)

        นายองอาจ  อินทร์แฟง  สอบถามว่านักเรียนที่กระทำความผิดซ้ำแล้วซ้ำอีกจะทำอย่างไร

        นายสำราญ  ศรเลี่ยมทอง ชี้แจงดังนี้  หากนักเรียนได้รับบัตรรักษ์โรงเรียน ๓ ครั้งแล้วยังกระทำความผิดอีกเป็นครั้งที่ ๔  ในครั้งที่ ๔ นี้นักเรียนจะได้บัตรรักษ์โรงเรียนสีแดง ซึ่งวิธีการจะคล้ายคลึงกับบัตรรักษ์โรงเรียนสีเหลือง แต่งานที่ทำจะหนักกว่าเดิม

  ๔.๓ งานศิลปหัตถกรรมนักเรียนระดับสำนักงานเขตพื้นที่การศึกษามัธยมศึกษา เขต ๔๑  กำหนดการแข่งขันศิลปหัตถกรรมนักเรียนระดับสำนักงานเขตพื้นที่การศึกษามัธยมศึกษา เขต ๔๑  ในวันที่ ๑๘-๑๙ กันยายน ๒๕๕๗  บุคลากรคนใดจะส่งนักเรียนเข้าร่วมการแข่งขันฯ ขอให้ฝึกนักเรียนด้วย 
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ ในวันที่ ๑ สิงหาคม ๒๕๕๗ ขอเชิญหัวหน้ากลุ่มสาระการเรียนรู้ทุกกลุ่มสาระ
การเรียนรู้ ไปประชุมการแข่งขันศิลปหัตถกรรมนักเรียนระดับสำนักงานเขตพื้นที่การศึกษามัธยมศึกษา เขต ๔๑  
ณ โรงเรียนกำแพงเพชรพิทยาคม

                  ๕.๑.๒ สำนักงานเขตพื้นที่การศึกษามัธยมศึกษา เขต ๔๑  จะเปิดให้โรงเรียนกรอกข้อมูลนักเรียนและครูผู้ควบคุมการแข่งขันศิลปหัตถกรรมนักเรียน เพื่อป้องกันการกรอกข้อมูลผิดพลาด

                  ๕.๑.๓ การแข่งขันศิลปหัตถกรรมนักเรียนระดับสำนักงานเขตพื้นที่การศึกษามัธยมศึกษา เขต ๔๑  ในวันที่ ๑๘-๑๙ กันยายน ๒๕๕๗ จะไม่มีเบี้ยเลี้ยงให้ แต่องค์การบริหารส่วนจังหวัดกำแพงเพชรจะจัดสรรงบประมาณในการเลี้ยงอาหารให้กับบุคลากร

                  ๕.๑.๔ สำนักงานเขตพื้นที่การศึกษามัธยมศึกษา เขต ๔๑  ส่ง Password เฉลยข้อสอบ PISA มาให้โรงเรียนแล้ว ขอเชิญคณะครูที่เป็นคณะกรรมการในการตรวจข้อสอบเข้าร่วมการประชุมด้วย
                  ๕.๑.๕ ภายในวันที่ ๑๘ สิงหาคม ๒๕๕๗ จะต้องเช็ครายชื่อ-สกุล เลขประจำตัวนักเรียน 
เพื่อกรอกข้อมูลในการสอบโอเน็ตให้แล้วเสร็จ
                  ๕.๑.๖ วันที่ ๒๕ สิงหาคม ๒๕๕๗ จะมีคณะกรรมการมาประเมินประกันคุณภาพภายใน
ขอให้คณะครูส่ง Test blueprint และกำหนดการสอนระยะยาวที่นายอดิศักดิ์  วงศ์ยุทธนานนท์ และก่อนสอบปลายภาค ๔ สัปดาห์ ขอให้คณะครูส่งข้อสอบ Test blueprint ด้วย
           ๕.๒ เรื่องที่เกี่ยวกับกลุ่มบริหารทั่วไป
                 ๕.๒.๑ กิจกรรมส่งเสริมคุณธรรม  ขอให้ครูที่ปรึกษาคัดเลือกนักเรียนในห้องที่ปรึกษาที่มีคุณธรรม ๘ ประการแต่ละด้าน ดังนี้  ๑. ขยัน  ๒. ประหยัด  ๓. ซื่อสัตย์  ๔. มีวินัย  ๕. สุภาพ  ๖. สะอาด 
๗. สามัคคี  ๘. มีน้ำใจ  ห้องเรียนละ ๘ คน และคัดเลือกนักเรียนในจำนวน ๘ คนนี้ให้เป็นนักเรียนแกนนำคุณธรรม จำนวน ๑ คน  ส่งภายในวันศุกร์ที่ ๑๕ สิงหาคม ๒๕๕๗

                 ๕.๒.๒ การบันทึกเวร  ตั้งแต่เดือนสิงหาคม ๒๕๕๗ การบันทึกเวรจะบันทึกแยกเล่มกันระหว่างครูกับลูกจ้าง  ผู้ตรวจเวรต้องตรวจเวรทั้ง ๒ เล่ม  เวรกลางวันและเวรกลางคืนจะอยู่ในเล่มเดียวกัน ลูกจ้างต้องอยู่เวรกลางวันด้วย
                 
       ๕.๒.๓ การร่วมงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา ๘๒ พรรษา ๑๒ สิงหาคม ๒๕๕๗  ณ ที่ว่าการอำเภอคลองลาน  ขอเชิญชวนบุคลากรในภาคเช้าแต่งชุดปกติขาว/ชุดกากีแขนยาว  ภาคค่ำแต่งชุดผ้าไทย/ชุดสีฟ้า

       ๕.๒.๔ งานอาคารสถานที่  ได้ทาสีรั้วโรงเรียนเสร็จเรียบร้อยแล้ว  และขอให้บุคลากรร่วมกันดำเนินกิจกรรมบัตรรักษ์โรงเรียนด้วยเพราะนักเรียนขาดความรับผิดชอบทั้งทิ้งขยะ ทำลายโต๊ะ เก้าอี้ เป็นจำนวนมาก

       ๕.๒.๕ วันที่ ๗ สิงหาคม ๒๕๕๗ นายวินัย  สีกิ จะนำนักเรียนไปปลูกป่าที่บ้านแม่พืชร่วมกับเจ้าหน้าที่อุทยานแห่งชาติคลองลาน

           ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ ข้าราชการครูที่จะส่งคำร้องขอย้าย ขอให้ส่งภายในวันที่ ๑๓ สิงหาคม ๒๕๕๗  โดยให้แนบเอกสารให้ครบเพื่อเสนอต่อคณะกรรมการสถานศึกษาขั้นพื้นฐาน

                ๕.๓.๒ การขอดำเนินการงบประมาณ ๒๕๕๗  ขอให้ดำเนินการให้แล้วเสร็จภายในวันที่ ๒๙ สิงหาคม ๒๕๕๗

                ๕.๓.๓ การเสนอโครงการเพื่อขอจัดสรรงบประมาณปี ๒๕๕๘  ขอให้สอดรับกับมาตรฐานของ สพฐ. /การประกันคุณภาพภายใน / การประเมินคุณภาพภายนอก และขอให้เขียนของบประมาณพอที่จะดำเนินกิจกรรมได้ไม่ต้องเขียนของบประมาณมาเป็นจำนวนมาก เพื่อจะได้ง่ายต่อการพิจารณาจัดสรรงบประมาณ  ส่งภายในวันที่ ๒๙ สิงหาคม ๒๕๕๗ ที่นางดาวัลย์  ภูวดล  และให้หัวหน้ามาตรฐานเขียนโครงการภายในวันที่ ๕ กันยายน ๒๕๕๗ เพื่อรวบรวมแล้วนำเข้าสู่การพิจารณาของคณะกรรมการการศึกษาขั้นพื้นฐานเพื่อจัดสรรงบประมาณให้
      ๕.๓.๔ เงินปัจจัยพื้นฐาน ได้แจกเป็นคูปองแลกอาหารให้กับนักเรียนแล้วและต้องใช้ให้หมด
ภายในสิ้นภาคเรียนที่ ๑/๒๕๕๗  แต่จากการแลกคูปองพบว่านักเรียนใช้คูปองในการซื้ออาหารเฉลี่ยวันละ ๕ ใบ/คน จึงต้องนำไปพิจารณาในครั้งต่อไปว่านักเรียนที่ได้รับคูปองนั้นยากจนจริงหรือไม่ นำคูปองนั้นไปแจกให้เพื่อนหรือไม่ หรือนำคูปองไปขายต่อให้เพื่อนหรือไม่
ระเบียบวาระที่ ๖ เรื่องอื่น ๆ
ผอ.สมชาย  อังสุโชติเมธี

พนักงานของรัฐขอให้ติดตามความเคลื่อนไหวเกี่ยวกับการบรรจุพนักงานราชการหรือครูอัตราจ้างที่สอน
ในสถานศึกษา ในกรณีไม่ต้องสอบบรรจุ แต่ใช้วิธีการประเมินหลังจากที่สอนครบกำหนด 3 ปี ถ้าประเมินผ่าน
ก็ให้บรรจุเป็นข้าราชการครูตำแหน่งครูผู้ช่วย 
นายสมชาย  กัลยาณธรรม

ขอขอบคุณคณะครูที่ช่วยจัดกิจกรรมกีฬาภายใน  แต่กิจกรรมกีฬาภายในเป็นกิจกรรมของงานกิจกรรมโรงเรียนไม่ใช่เป็นกิจกรรมของกลุ่มสาระการเรียนรู้สุขศึกษาและพลศึกษา ในการจัดกิจกรรมกีฬาภายในครั้งนี้ตนเองถูกตำหนิหลายเรื่อง ดังนั้น ในปีต่อไปจะให้งานกิจกรรมโรงเรียนเป็นผู้จัดกิจกรรมกีฬาภายใน กลุ่มสาระการเรียนรู้
สุขศึกษาและพลศึกษาจะจัดการแข่งขันกีฬาเพียงอย่างเดียวเท่านั้น

ผู้อำนวยการฯ แจ้งให้กลุ่มสาระการเรียนรู้สุขศึกษาและพลศึกษาทำแบบประเมินกิจกรรมเสนอขึ้นมาว่าการจัดกิจกรรมกีฬาภายในมีผลดีหรือปัญหาใดบ้าง
นางวันเพ็ญ  ศรเลี่ยมทอง

ขอขอบคุณคณะครูที่กำกับดูแลนักเรียนให้ทำความสะอาด หากห้องเรียนใดมีความประสงค์จะทำความสะอาดต่อก็สามารถเบิกวัสดุอุปกรณ์ได้ที่นางวันเพ็ญ  ศรเลี่ยมทอง

ขอให้ครูที่ต้องการแจ้งเรื่องต่างๆ / มีกิจกรรมใด แจ้งครูที่พูดหน้าเสาธงให้ทราบด้วย เพื่อที่จะได้ใช้เวลาไม่เกินการทำกิจกรรมหน้าเสาธง
นางดาวัลย์  ภูวดล

ขอให้ครูที่ปรึกษารวบรวม “ ๕ ห้องชีวิต เนรมิตนิสัย” เข้าเล่มส่งภายในวันที่ ๒๕ สิงหาคม ๒๕๕๗ 
ที่นางดาวัลย์  ภูวดล
นายวรวิทย์  ภูวดล

จากการที่ตนคุมสอบกลางภาคเรียนที่ ๑/๒๕๕๗ และได้ตรวจข้อสอบวิชาคณิตศาสตร์ พบว่า นักเรียนส่วนใหญ่สอบตก  ตนจึงทำแบบสำรวจการเตรียมตัวสอบของนักเรียนทุกชั้นเรียนในวิชาคณิตศาสตร์  ภาษาไทย และภาษาต่างประเทศ เป็น ๔ ระดับ ได้แก่  ไม่เตรียมตัวสอบ  เตรียมตัวสอบก่อน ๑ วัน  เตรียมตัวสอบ ๒-๓ วัน   เตรียมตัวสอบ ๔ วันขึ้นไป  ได้ผลสรุปว่า นักเรียนไม่เตรียมตัวสอบหรือเตรียมตัวสอบก่อน ๑ วัน คิดเป็น ๙๐% 
ของนักเรียนทั้งหมด จึงขอมอบข้อมูลนี้ให้กับผู้บริหารโรงเรียนเพื่อนำไปพิจารณาหรือเป็นข้อมูลในการแก้ไขปัญหาการเตรียมตัวสอบของนักเรียนในครั้งต่อๆ ไป

ลงชื่อ

   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

